Also, an estimated 2-3 million pesos worth of commercial articles were confiscated by MMDA personnel that resulted to economic dislocation of vendors. Wala ring pinipili ang pandarahas ng MMDA, Mr. Speaker. Babae at lalaki, matatanda, buntis at bata ay pare-pareho ang trato sa kanila.
Itinatag ang Metro Manila Vendors Alliance o MMVA bunsod ng matinding pananalasa, pananamantala at pang-aapi sa mga kapatid nating maliliit na manininda sa panahon ni Bayani Fernando. Hindi tao kung ituring ang mga vendors, kundi hayop na tinatanggalan ng karapatang maghanapbuhay ng marangal.